**Organizácia a podmienky výchovy a vzdelávania v Základnej škole Jozefa Cígera Hronského, Krátka 2, Šaľa pre zahájenie školského roka 2020/2021 a po dobu trvania pandémie ochorenia COVID-19 a potreby dodržiavania protiepidemických opatrení a odporúčaní.**

* V škole prebieha **od 2. 9. 2020 riadne školské vyučovanie. Dochádzka na vyučovanie je pre žiakov povinná.** Pri príprave školského roka 2020/2021 škola zohľadňuje možnosť zhoršenia epidemiologickej situácie.

**Prevádzka a vnútorný režim základnej školy a školského klubu detí na školský rok 2020/2021 podmienok na zaistenie bezpečnosti a ochrany zdravia žiakov:**

* Cestou do školy sa žiaci riadia aktuálnymi opatreniami ÚVZ SR a pokynmi RÚVZ. **Sprevádzajúce osoby sa vo vnútorných priestoroch školy nepohybujú s výnimkou žiakov prvého ročníka základnej školy. Žiaka 1. ročníka môže v budove školy sprevádzať vždy len jeden zákonný zástupca**.
* Všetky osoby pri vstupe do budovy sú povinné mať rúško a použiť dezinfekčný prostriedok umiestnený pri vchode do budovy.
* Zákonný zástupca predkladá **pri prvom nástupe žiaka** do základnej školy **čestné vyhlásenie** a po každom prerušení dochádzky žiaka do základnej školy v trvaní viac ako tri dni predkladá písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie s podpisom zákonného zástupcu**. Tlačivá sú uverejnené na stránke školy a v tlačenej forme sú pri vchodových dverách do budovy školy.**
* V čase **od 2. 9. 2020 do 14. 9. 2020** je **používanie rúšok v interiéri školy pre žiakov 2. stupňa**, rúšok/štítov pedagogických zamestnancov a nepedagogických zamestnancov **povinné.**
* **Pre žiakov 1. stupňa sú rúška povinné v interiéri mimo triedy.**
* Od 16. 9. 2020 platia pre nosenie rúšok pravidlá pre jednotlivé fázy, o ktorých budeme zákonných zástupcov žiakov priebežne informovať.
* Každý žiak si do šatňovej skrinky odloží rezervné rúško (pre prípad znečistenia svojho používaného rúška) a odchádza si umyť ruky bežným spôsobom, ktorý je v súlade s aktuálnymi hygienicko – epidemiologickými nariadeniami. Za nosenie rúška podľa predpisov RÚVZ zodpovedá zákonný zástupca dieťaťa.
* Nepedagogický zamestnanec školy nosí rúško alebo ochranný štít v súlade s aktuálnymi opatreniami ÚVZ SR.
* Pedagogický zamestnanec a odborný zamestnanec (napr. aj asistent učiteľa alebo špeciálny pedagóg, psychológ) majú odporučené nosiť rúško alebo ochranný štít pri výkone výchovno-vzdelávacieho procesu, v ostatných prípadoch nosia rúško alebo ochranný štít v súlade s aktuálnymi opatreniami ÚVZ SR.
* Počas prestávky medzi hodinami v danej triede učitelia zabezpečia priame vetranie a žiaci sa budú podľa možnosti zdržiavať v triedach s cieľom eliminovať prechádzanie sa po chodbách alebo v exteriéri.
* Učitelia budú organizovať aktivity tak, aby bolo možné časť dňa tráviť vonku či už v areáli školy alebo mimo neho podľa podmienok školy a klimatických podmienok.
* Vyučovanie bude prebiehať v ucelených triedach bez striedania miestnosti.
* Do 14.9.2020 sa ruší vyučovanie ETV a NAV spájaním tried.
* Do 14.9.2020 žiaci prichádzajú do školy v čase od 7,00 do 7,45 hod. a odchádzajú ihneď do triedy.
* Učitelia opakovane vedú žiakov k dodržiavaniu hygienických pravidiel pri kašľaní a kýchaní.
* Toalety sú vybavené mydlom v dávkovači a jednorazovými papierovými utierkami (obrúskami) pre bezpečné osušenie rúk.
* V škole bude zriadená izolačná miestnosť.
* Stravovanie v školskej jedálni žiakov a zamestnancov je zabezpečené tak, aby sa triedy nepremiešavali. Stravovanie bude prebiehať do 14.9.2020 podľa presne stanoveného harmonogramu. Po každej skupine prebehne dezinfekcia. Pokrmy a príbory vydáva personál. Stravovanie cudzích osôb je zastavené.
* Upratovanie a dezinfekcia toaliet prebieha minimálne dvakrát denne a podľa potreby.
* Upratovací personál bol informovaný a poučený o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov.
* Dôkladné čistenie všetkých miestností, v ktorých sa žiaci, pedagogickí zamestnanci a odborní zamestnanci a ďalší zamestnanci školy nachádzajú, sa vykonáva najmenej raz denne.
* Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, musí byť vykonávaná minimálne dvakrát denne a podľa potreby (napr. kľučky dverí).
* Otvorenie školského roku pre žiakov prvého ročníka sa uskutoční v v exteriéri s dostatočným odstupom a rúškami a výhradne len v sprievode zákonných zástupcov. Ak sa pre nepriazeň počasia nedá realizovať v exteriéri, tak bude individuálne v každej prváckej triede. Ostatné triedy majú otvorenie (zahájenie) školského roku bez sprievodcov v triede.
* Pri vstupe do školy sa vykonáva ranný filter.
* Prevádzka ŠKD bude od 3. 9. do 14.9. 2020 pre deti 1. - 4. ročníka zabezpečená po vyučovaní do 16,30. Ranná prevádzka ŠKD v období od 3. 9. do 14.9. 2020 je pozastavená.